ועדת העבודה, הרווחה והבריאות, כנסת 18, פרוטוקול מספר 502, 2011-06-27 13:00

חיים כץ: צהריים טובים, כ"ה בסיוון התשע"א, ה-27 ביוני 2011 ואני מתכבד לפתוח את ישיבת ועדת העבודה והרווחה והבריאות, והנושא הצעת חוק התייעלות כלכלית (תיקוני חקיקה ליישום התוכנית הכלכלית לשנים 2009 ו-2010 (תיקון מס' 8), התשע"א-2011.

חיים כץ: אדוני, אסי מסינג, למה אתם באים עם סעיף 2 עדיין?

חיים כץ: מתי הייתם אמורים בפעם הראשונה לסיים אותו?

אסי מסינג: ב-1 בינואר 2011.

אסי מסינג: המועד המקורי של החוק קבע 1 בינואר 2011, והצעת החוק הממשלתית שהוגשה בתחילת השנה, התבקשה הארכה לשנה נוספת לנוכח הבדיקות שעשו באגף--- מבחינת היערכות של הקופות.

אסי מסינג: בסופו של יום בדיון בוועדה הוצגה, וכך גם במליאה ל-1 ביולי 2011.

אסי מסינג: כעת, לאחר בדיקות נוספות שנעשו, המסקנה כפי שפורט בדברי ההסבר להצעת החוק, שיש מקום בכל זאת להאריך ל-1 בינואר 2012.

חיים כץ: למה, לא הספיקו?

אסי מסינג: אולי רג'ואן יסביר.

רג'ואן גרייב: שלום, רג'ואן גרייב, סגן בכיר לממונה על שוק ההון.

רג'ואן גרייב: בהצעה המקורית הייתה בקשה להאריך בשנה, אבל הוועדה אישרה לנו רק לששה חודשים ולבצע איזה שהיא בדיקה מה נעשה עד עכשיו ומה לא, ואם במידה ועדיין לא יסתיימו באותה תקופה, אז ניגש לכנסת על מנת להאריך את זה בעוד חצי שנה, ומהבדיקות שעשינו עם הגופים כפי שמפורט גם בדברי ההסבר, מדובר במיזוגים שמי שעושה אותם בפועל זה הבנקים, ארבעת הבנקים הגדולים ויש להם בקשות לבצע מיזוגים, ועל מנת לוודא שלא יעשו את זה בחופזה---

חיים כץ: שנה וחצי זה כבר.

רג'ואן גרייב: נכון, אנחנו מדברים על מאות, מאות קופות גמל שכל קופה צריך לבצע בדיקה של הנכסים לפני, זכויות העמיתים אחרי, לוודא שאכן כל מיזוג נעשה.

חיים כץ: אתה אחראי לזה שזה ייגמר בינואר 2012?

רג'ואן גרייב: כן.

רג'ואן גרייב: אפשר להגיד שמלכתחילה זה היה הצפי, הבדיקה המקצועית שבשנה אחרי, במיוחד בסוף השנה על מנת לצמצם דו"חות כספיים והגשת דו"חות לעמיתים, שנה זה היה אמור להספיק.

חיים כץ: מה נעשה בינתיים?

רג'ואן גרייב: בינתיים נעשו, אפשר להגיד 60-70% מהמיזוגים שנעשו ועדיין יש את מה שנקרא הגופים צריכים להשלים את המיזוגים.

רג'ואן גרייב: יש לנו רשימה גם כן שהצגנו בהתאם לבקשה של הוועדה בדיון הקודם, להראות איזה מיזוגים נעשו במהלך שנת 2009 ו-2010.

רג'ואן גרייב: קיבלנו את הנתונים האלה, ועל מנת להראות שזה לא שהם לא עשו כלום, אלא נעשה וצריך עוד זמן.

חיים כץ: מה קורה אם אנחנו לא מאשרים את החוק?

רג'ואן גרייב: אם לא מאשרים, אז מבחינה משפטית הגופים עוברים על החוק.

חיים כץ: הם עוברים על החוק בגלל שלא ביצעו עד ה-1 ביולי.

רג'ואן גרייב: נכון מאוד.

חיים כץ: ואז מה קורה?

רג'ואן גרייב: במקום שהדרישה שחברה מנהלת תנהל קופה אחת מכל סוג, יהיה להם יותר מקופה אחת, וזה בניגוד לנורמה שנקבעה בחוק.

חיים כץ: ואז מה אתם מטילים עליהם?

רג'ואן גרייב: זה עבירה על החוק בהתאם למה שכתוב.

חיים כץ: ומה העונשין של זה?

אסי מסינג: נדמה לי שזה 49/א/1 לחוק, מי שעשה אחד מאלה, דינו מאסר שנה או הקנס הבסיסי.

אסי מסינג: זה לפני התיקון שנעשה עכשיו.

חיים כץ: כמה יש שילכו לבית סוהר?

אסי מסינג: מה שמקובל כאן בדרך כלל זה הטלת קנסות.

חיים כץ: כמה קנסות?

חיים כץ: לאן הולך הכסף?

אסי מסינג: הקנס לאוצר המדינה.

אסי מסינג: זה פי 16 מהסכום הקבוע בסעיף 61/א/4, שנדמה לי שהוא עומד על ----.

נועה בן-שבת: 61/א/4 הוא היום 226 אלף שקלים.

אסי מסינג: פי 16.

חיים כץ: זה 3 מיליון לכל גוף.

נועה בן-שבת: כן.

חיים כץ: מה אתה אומר, אין לנו מה לעשות עם הכסף הזה?

אסי מסינג: אני בטוח שיש.

חיים כץ: אז למה שלא ניקח מהם הכסף?

חיים כץ: בגלל הדמי ניהול הנמוכים שהם לוקחים?

חיים כץ: למה לא ניקח הכסף?

רג'ואן גרייב: אני רק אציין שיש חברות מנהלות קטנות שמבחינת ההון העצמי, זה הסייט היחידה ברמה של החברה המנהלת, ויש כמובן חברות מנהלות גדולות.

רג'ואן גרייב: יש קטנות, אז---

חיים כץ: למה הקטנות לא סיימו את העבודה?

רג'ואן גרייב: אז כפי שאמרתי, הבנק הוא זה שמבחינתו יש מה שנקרא תוכנית עבודה, שהוא צריך לעשות מיזוגים לגבי כל הקופות שמנהלות אצלו.

חיים כץ: החוק מורכב משני סעיפים, סעיף 1 וסעיף 2.

חיים כץ: מה הקשר בין סעיף 1 לסעיף 2?

אסי מסינג: יש כאן שני עניינים שונים.

אסי מסינג: העניין הראשון---

חיים כץ: אז העניין הראשון, לא בהול לך לעשות אותו היום.

חיים כץ: הוא לא בהול לעשות היום.

אסי מסינג: המשמעות של הדבר הזה, שאם יתקבל הסעיף השני, עד סוף 2011.

אסי מסינג: זה המשמעות.

אסי מסינג: אם אתה לא מחריג את קופות הגמל המרכזיות לפיצויים מהצורך לבצע מיזוג---

חיים כץ: יש לך עכשיו אופציה, שאנחנו נפצל את סעיף 2, נעביר אותו ואתה תוותר פה על הכנסה של כ-100 מיליון אם לא יותר, שהיית יכול לגבות 100 מיליון שקל.

חיים כץ: גם כשידעתי שאני בא ועושה את זה היום, לא ראיתי שיש את הסעיף הראשון.

חיים כץ: ידעתי שיש את הסעיף השני.

חיים כץ: לא ידעתי שיש את הסעיף הראשון, ואנחנו לפי סעיף 121 לתקנון מבקשים לפצל את סעיף 1 בהצעת החוק ולהשאיר רק את סעיף 2 להצעת החוק, ואז אני צריך להצביע על הפיצול.

נועה בן-שבת: אנחנו מבקשים שבעצם הכנסת תאשר להביא את סעיף 2 כהצעת חוק, ואת סעיף 1 להמשיך לדון במועד אחר.

חיים כץ: מאה אחוז.

חיים כץ: ומי בעד הצעת הפיצול?

חיים כץ: תודה רבה.

חיים כץ: הצבעה בעד – רוב נגד – אין הפיצול אושר.

חיים כץ: כל חברי הכנסת שנמצאים פה בדיון תמכו בפיצול.

חיים כץ: עכשיו אנחנו נקרא את סעיף 2, שמבקש הארכת תקופת הכהונה.

נועה בן-שבת: הצעת חוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010) (תיקון מס' 8), התשע"א-2011.

נועה בן-שבת: תיקון סעיף 35 1.

נועה בן-שבת: בחוק ההתייעלות הכלכלית (תיקוני חקיקה ליישום התוכנית הכלכלית לשנים 2009 ו-2010), התשס"ט-2009, בסעיף 36 במקום כ"ט בסיוון התשע"א, (1 ביולי )2011, יבוא "ו" בטבת התשע"ב, (1בינואר 2012).

חיים כץ: ומי בעד?

חיים כץ: ירים את ידו.

חיים כץ: תודה רבה.

חיים כץ: הצבעה בעד – רוב נגד – אין הדחייה אושרה.

חיים כץ: כל חברי הכנסת שנמצאים, אישרו את הדחייה.

חיים כץ: אני לא יודע איך ויתרתם כל כך מהר על הכסף.

חיים כץ: תודה רבה, הישיבה נעולה.